Source: http://www.bihon.ro/csm-digi-oradea-doar-o-remiza-cu-galatasaray/1378178
Timestamp: 2017-12-18 11:05:22+00:00

Document:
CSM Digi Oradea, doar o remiză cu Galatasaray - BIHON
CSM Digi Oradea, doar o remiză cu Galatasaray
la	30. ianuarie 2014 11:52
Poloiştii de la CSM Digi au obţinut primul lor punct în Grupa B a Ligii Campionilor.
FOTO: CSM Digi - Galatasaray
Galatasaray Istanbul s-a dovedit a fi un adversar redutabil pentru campioana României în meciul din etapa a V-a a Grupei principale B din Liga Campionilor. CSM Digi a fost aproape de victorie, pe care se poate spune că a scăpat-o printre degete în ultimul sfert, dar meciul s-a încheiat la egalitate, scor 9-9.
Deşi au deschis scorul prin Chioveanu, orădenii au început slab partida, primul sfert încheindu-se în avantajul oaspeţilor, scor 2-4. Tot restul meciului a fost o cursă pentru egalarae a gazdelor. CSM Digi a restabilit egalitatea în sfertul secund, scor 4-4 (goluri R. Georgescu şi Negrean), dar tot turcii au condus la pauză, scor 6-7. În sfertul trei, echipa noastră a egalat de două ori prin Diaconu (scoruri 7-7 şi 8-8), reuşind apoi să preia conducerea, prin Cupic, scor 9-8 (’22). A fost din păcate singurul moment în care CSM Digi s-a aflat în avantaj, pentru că Galatasaray a egalat din nou prin „fatidicul” Aksentjevic, scor 9-9.
Ratări exasperante
Internaţionalul sârb a marcat nu mai puţin de cinci goluri, fiind de neoprit în meciul de miercuri. Era de aşteptat ca orădenii să se impună în ultimul sfert şi să-şi adjudece o mult-aşteptată victorie. Portarul Pjetlovic a avut câteva intervenţii de efect, dar coechipierii săi n-au mai reuşit să înscrie. Ramiro Georgescu şi Chioveanu au fost atât de aproape de gol, dar n-au putut marca, scorul final fiind 9-9.
„Ne-a lipsit luciditatea la finalizare. Ne creem foarte multe ocazii, ajungem în situaţii de singuri cu portarul advers, dar nu putem marca. Am exersat în permanenţă superioritatea numerică la antrenamente, dar tot nu merge cum ar trebui. Din păcate, plătim tribut acestor ratări exasperante. Trebuie să ţinem cont şi de valoarea echipelor din această fază a competiţiei. Campioanele Germaniei, Rusiei, Muntenegrului şi alte formaţii de top din Europa se uită de acasă la grupele Ligii, pe când noi suntem aici”, a afirmat după meci antrenorul CSM Digi, Dorin Costrăş. JB – G.N.
Bazinul Olimpic „Ioan Alexandrescu”. Spectatori: circa 700
CSM Digi Oradea – Galatasaray Istanbul 9-9 (2-4, 4-3, 3-2, 0-0)
CSM Digi: Pjetlovic, D. Creţu – portari; Freundlich, Negrean 1, Diaconu 3, Chioveanu 1, Popoviciu, Alexa, Cupic 1, A. Creţu, Dunca 2, R. Georgescu 1, Kádár. Antrenor: Dorin Costrăş
Galatasaray: Kilic, Scepanovic – portari; Piskin, Smith, Ylmaz, Gulsoy 1, Gulenc 1, Nikic, Paskovic 1, Cagatay, Korolja 1, Beskardesler, Aksentjevic 5. Antrenor: Petar Kovacevic
Arbitri: Vlaho Radicevic (Croaţia), Marjay Zsolt (Ungaria). Delegat LEN: Dejan Perisic (Serbia)
Superiorităţi numerice: 10-14
Descalificări pentru trei eliminări: Kádár / –
Taguri: csm digi oradea, galatasaray, liga campionilor polo, oradea, polo

References: CSM 
 CSM 
 CSM 
 CSM 
 CSM 
 CSM 
 CSM 

CSM 

CSM 
 csm